ПРОТОКОЛ № 4
от заседание на Комисия по правни въпроси 
на Висшия съдебен съвет,
проведено на 28 януари 2013 г.

Днес, 28 януари 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав: 
     	                ПРЕДСЕДАТЕЛ:     	ЮЛИАНА КОЛЕВА
											
					    ЧЛЕНОВЕ:	ЮЛИЯ КОВАЧЕВА
							КАРОЛИНА НЕДЕЛЧЕВА
							СВЕТЛА ПЕТКОВА
							НЕЗАБРАВКА СТОЕВА
ОТСЪСТВАЛИ: Няма

На заседанието присъстваха от администрацията на ВСС: Саша Харитонова –  директор дирекция “Правна” и Силвия Илиева – началник отдел „НДПП” в дирекция  “Правна”. 

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
1. Обсъждане на възможностите за събиране на частните държавни вземания, присъдени от съдилищата чрез издадени изпълнителни листове.
2. Писмо от Министерство на правосъдието, с което е препратено искане от сдружение „България на гражданите” във връзка с отстраняване на три организации с нестопанска цел, заявили желание да участват в Гражданския съвет към ВСС.

По дневния ред

1.ОТНОСНО: Проект на Правила за преместване по реда на чл. 194 от ЗСВ. 
КОМИСИЯТА ПО ПРАВНИ ВЪПРОСИ
Р Е Ш И:
	
Предлага на Висшия съдебен съвет да приеме Правила за преместване по реда на чл. 194 от ЗСВ. 

2.ОТНОСНО: Решение по протокол № 54/5.12.2012 г. от заседание на комисия „Бюджет и финанси” към ВСС, с което изпраща становища от Асоциацията на държавните съдебни изпълнители, Районен съд – Стара Загора и от СИС към Районен съд – Варна.

КОМИСИЯТА ПО ПРАВНИ ВЪПРОСИ
Р Е Ш И:
	
2.1. Висшият съдебен съвет, респективно Комисията по правни въпроси нямат правомощие да сезират Конституционния съд за обявяване на противоконституционна разпоредбата на чл. 3, ал. 5, б. О от ЗДДС.
2.2. Решението на комисията да се изпрати на комисия „Бюджет и финанси” към ВСС.

3.ОТНОСНО:  Публикация от „Правен свят” със заглавие „Магистрат сезира Съда в Страсбург заради решение на ВСС”. 

КОМИСИЯТА ПО ПРАВНИ ВЪПРОСИ
Р Е Ш И:

Приема за сведение публикацията от „Правен свят”.

4.ОТНОСНО: Решение по протокол № 1/8.01.2013 г. от заседание на комисия „Публична комуникация” към ВСС, с което изпраща Анализ на медийните изяви на членовете на ВСС октомври – декември 2012 г.

КОМИСИЯТА ПО ПРАВНИ ВЪПРОСИ
Р Е Ш И:

Приема за сведение Анализа на медийните изяви на членовете на ВСС октомври – декември 2012 г.

5.ОТНОСНО: Изпълнителен лист, издаден по НОХД № 238/2012 г. на Военен съд – София, изпратен за упражняване на правата на взискател по реда на ГПК.
Приложение: Писмо № 11-05-003/17.01.2013 г., изп. лист № 238/2012 г., извлечение от протокол № 4/23.01.2013 г. на КБФ към ВСС. 

КОМИСИЯТА ПО ПРАВНИ ВЪПРОСИ
Р Е Ш И:

Отлага разглеждането до вземане на принципно решение.

Допълнителни точки

1.ОТНОСНО: Обсъждане на възможностите за събиране на частните държавни вземания, присъдени от съдилищата чрез издадени изпълнителни листове.
КОМИСИЯТА ПО ПРАВНИ ВЪПРОСИ
Р Е Ш И:

Да се изпрати писмо до Националната агенция по приходите, с което да се изиска информация за броя на изпълнителните листове, постъпили от органите на съдебната власт, по които в Националната агенция за приходите не се работи, касаещи събирането на частните държавни вземания и информация за размера на сумите по тях, ако има такава.  
2.ОТНОСНО: Писмо от Министерство на правосъдието, с което е препратено искане от сдружение „България на гражданите” във връзка с отстраняване на три организации с нестопанска цел, заявили желание да участват в Гражданския съвет към ВСС.
Приложение: Писмо № 97-00-269/24.01.2013 г.

КОМИСИЯТА ПО ПРАВНИ ВЪПРОСИ
Р Е Ш И:

	2.1. Приема за сведение искането от 	сдружение „България на гражданите”.
2.2. Постановеното решение по протокол № 53 от заседание на Висшия съдебен съвет, проведено на 13.12.2012 г. е обжалвано от сдружение „България на гражданите” пред Върховния административен съд и към момента производството по делото е висящо.
2.3. Искането да се приложи към административната преписка в дирекция „Правна” към ВСС.

Предложение за включване на проект на решение от днешното заседание на комисията в Дневния ред за следващо заседание на ВСС.

КОМИСИЯТА ПО ПРАВНИ ВЪПРОСИ
Р Е Ш И:

В Дневния ред за заседанието на ВСС, на 31.01.2013 г. да се включи:
- Проект на Правила за преместване по реда на чл. 194 от ЗСВ. 

28.01.2013 г. 		                      ПРЕДСЕДАТЕЛ:/п/
		     
                  ЮЛИАНА КОЛЕВА